| Slaget ved Cape Esperance |
| --- |
| Konflikt: Stillehavskrigen |
| Kart som viser bevegelsene under slaget |
| 

|  |  |
| --- | --- |
| Dato | 11.-12. oktober 1942 |
| Sted | Savo Island, Salomonøyene9°12′07″S 159°45′11″Ø |
| Resultat | Alliert seier |

 |
| Stridende parter |
| USAs flagg USA | Japans flagg Japan |
| Kommandanter og ledere |
| USAs flaggRobert L. GhormleyUSAs flaggNorman Scott | Japans flaggGunichi MikawaJapans flaggAritomo GotōJapans flaggTakatsugu Jojima |
| Styrker |
| 4 kryssere 5 jagere | 3 kryssere8 jagere2 moderskip for sjøfly |
| Tap |
| 1 jager senket163 drepte | 1 krysser 3 jagere 341-454 drepte111 tatt til fange |

**Slaget ved Cape Esperance**, også kjent som **det andre slaget om Savo**, og i Japan som **sjøslaget om Savo** (サボ島沖海戦) foregikk 11.-12. oktober 1942 mellom den keiserlige japanske marine og United States Navy. Slaget var det tredje av fire store sjøslag under slaget om Guadalcanal og fant sted i stredet mellom Savo og Guadalcanal på Salomonøyene.

Opptakten
---------

Natten 11. oktober sendte den japanske marinen i området ved Salomonøyene forsterkninger og forsyninger til styrkene sine på Guadalcanal. Blant styrkene var de to moderskip for sjøfly «Nisshin» & «Chitose», og de seks jagerne «Asagumo», «Natsugumo», «Yamagumo», «Shirayuki», Murakumo, og Akizuki, alle under kommando av kontreadmiral Takatsugu Jojima. På samme tid, men i en annen operasjon, angrep de tre tunge krysserne «Aoba», «Kinugasa» og «Furutaka» og de to jagere «Fubuki» og «Hatsuyuki», alle under kommando av kontreadmiral Aritomo Gotō, den allierte flyplassen Henderson Field på Guadalcanal. Målet med angrepet var å ødelegge installasjonene på flyplassen og eventuelle fly som befant seg der.

Slaget
------

Rett før midnatt avskar kontreadmiral Norman Scott med de fire kryssere «San Francisco», «Boise», «Salt Lake City» og «Helena» og de fem jagerne «Farenholt», «Duncan», «Buchanan», «McCalla» og «Laffey» Gotōs styrke da det nærmet seg Savo Island. Japanerne ble overrasket og mistet krysseren «Furutaka» og jageren «Fubuki». Ytterligere en krysser ble påført omfattende skader. Gotō ble dødelig såret. Den japanske angrepstyrken ble tvunget til retrett. Samtidig klarte forsyningskonvoien til Jojima å laste av suksessfullt på Guadalcanal uten å bli oppdaget, og startet på returen. Senere på morgenen 12. oktober tok fire japanske jagere av fra konvoien og satte kursen mot Gotōs styrke for å assistere retretten. To av disse ble senket av fly fra Henderson Field. Amerikanerne mistet jageren «Duncan» og en annen jager samt en krysser ble hardt skadet i slaget.

Betydning
---------

Selv om US Navy kom seirende ut av slaget, hadde det lite umiddelbar strategisk betydning. Kun to netter senere angrep to japanske slagskip Henderson Field, og flybasen ble nesten totalt ødelagt, og flere forsterkninger ble også satt i land på øya.

Eksterne lenker
---------------

* (en) Battle of Cape Esperance – kategori av bilder, video eller lyd på Commons Rediger på Wikidata

* (en) Battle of Cape Esperance – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |

Portal: Andre verdenskrig